La Falla Nàquera-Lauri Volpi celebra aquest cap de setmana la seua IV Gala Solidària
2025-07-24

Les activitats falleres es multipliquen ja a Burjassot i els actes s’estan succeint d’una manera vertiginosa en el municipi. Aquest cap de setmana són moltes les comissions que han preparat diferents actes a més de la seua participació en la Cavalcada de l’Humor i la signatura en el Llibre d’Honor de l’Ajuntament dels seus màxims representants.

Dins del calendari d’activitats, la comissió de la Falla Nàquera-Lauri Volpi viurà el diumenge una vesprada molt especial, ja que celebrarà la seua IV Gala Solidària en la qual, enguany, retrà homenatge “a totes aquelles associacions i persones amb les quals han col·laborat al llarg d’aquest exercici”, tal com han assenyalat des de la falla.

La gala començarà a les 18:30 hores en el casal de la falla i tots els presents podran degustar una rica xocolatada.